Z  á p i  s  n i  c a  č. 5 /2019

napísaná 30.5.2019 pri príležitosti konania 5. schôdzky v roku 2019 zo zasadnutia obecného zastupiteľstva v Lúčkach, ktorá sa konala v zasadačke OÚ v Lúčkach , v budove Kultúrneho domu.

Prítomní: M. Bobek , Branislav Novotný, Anita Zajaková a Maroš Kantor

Neprítomný: František Zajak,

Starosta obce : Vladimír Závadský

hlavný kontrolór: Ing. Ivan Králik

predseda volebnej komisie: Erik Poliak

občania: Mária Vodislavská a Marian Vodislavský,

**PROGRAM:**

1/Otvorenie zasadnutia 2/Určenie overovateľov zápisnice 3/Správa volebnej komisie o výsledku doplnkových volieb 4/ Štvrťročná sprava o hospodárení obce 5/Kontrola plnenia uznesení 6/Ohlásenie drobnej stavby oplotenia p. Františka Bartoša 7/Žiadosť o odkúpenie parcely C 487/4 prístupová cesta p. Ľubomír Balkovič 8/Prejednanie uznesenia 12/2018 mimoriadneho členského príspevku pre záujmovú skupinu verejného sektora Občianske združenie Žiarska kotlina 9/Doplnenie inventáru kuchynky obecného úradu 10/Oboznamenie o riešení komplexného výrubu čerešni pri komunikácii 11/Oboznamenie o výzve PPA pre obce a mestá 12/Oboznamenie o sponzorskom dare spoločnosti ELBA a.s. Kremnica 13/ Oboznámenie o otvorení projektov Ihrisko a Zberné miesto 14/Rôzne 15/Návrh na uznesenie 16/Záver

1.**Rokovanie** otvoril a prítomných privítal starosta Vladimír Závadský. Konštatoval, že je prítomná nadpolovičná väčšina poslancov a zasadnutie prehlásil za uznášania schopné.

2. **Overovateľov zápisnice -** boli jednomyseľne schválení Miroslav Bobek a Maroš Kantor.

3**.Správu volebnej komisie o výsledku doplnkových volieb** predniesol Erik Poliak, predseda volebnej komisie. Maroš Kantor zložil sľub poslanca obecného zastupiteľstva.

4.**Štvrťročnú správu o hospodárení obce** predniesol hlavný kontrolór. Je súčasťou tejto zápisnice.

5**.Kontrola plnenia uznesení** bola vykonaná starostom obce. Uviedol,že od začiatku roka bolo prijatých 11 uznesení a sú plnené priebežne.

6.**Ohlásenie drobnej stavby Oplotenie pozemku** na parcele CKN 220 v kat.úz.Lúčky bola prerokovaná žiadosť vlastníka pozemku PhDr. Františka Bartoša. Bolo prítomnými požadované doplniť žiadosť o vyjadrenie vlastníka susedného pozemku.

7. **Žiadosť o odkúpenie parcely C 487/4 prístupová cesta p. Ľubomír Balkovič** – po rozsiahlej diskusi bolo zistené, že na pôvodnej poľnej ceste bol postavený seník polnohospodárskou organizáciou a spôsobuje to ťažkosti s prístupom na pozemky. Doporučené bolo vykonať samostatné rokovanie s dotknutými vlastníkmi nehnuteľností.

8. **Prejednanie uznesenia 12/2018 mimoriadneho členského príspevku pre záujmovú skupinu verejného sektora Občianske združenie Žiarska kotlina**. V predchádzajúcom volebnom období bola Obec Lúčky vyzvaná na zaplatenie mimoriadneho členského príspevku na činnosť predmetného OZ. Poslanci požadovali, aby im bola podaná podrobná informácia o hospodárení OZ, na aký účel majú byť použité finančné prostriedky mimoriadneho členského príspevku.

9. **Doplnenie inventáru kuchynky obecného úradu**. Starosta obce uviedol, že v decembri roku 2018 boli v príjmovej časti bežného rozpočtu voľné finančné zdroje, ktoré v nasledujúcom roku budú presunuté do kapitálových príjmov ( v minulosti investície). Preto sa rozhodol, doplniť v kuchynke obecného úradu o chýbajúce zariadenie, ako kávovar – 296,57 eur, mikrovlnná rúra – 68,95 eur a chladnička – 247,49 eur – spolu 613,01 eur. Nakoľko sa už koncom roku nekonalo zasadnutie OZ, tak to nebolo prerokované s poslancami OZ. Prítomná poslankyňa Anita Zajaková nesúhlasila s takýmto postupom nákupu inventáru, aj keď je potrebný, ale pre budúcnosť sa takéto konanie nemôže opakovať.

10. **Oboznamenie o riešení komplexného výrubu čerešni pri komunikácii.** Starosta obce informoval prítomných o výsledku rokovania s Regionálnou správou ciest B.Bystrica, ktorá prisľúbila poskytnúť pojazdnú zdvíhaciu plošinu. Nevyriešený ostáva problém súhlasu vlastníkov pozemkov, na ktorých rastú prestátrle stromy, zlého zdravotného stavu.

11. **Oboznamenie o výzve PPA pre obce a mestá.** Obce sa môžu zapojiť do získania finančních prostriedkov na realizáciu zámerov do objemu 20.000€ za podmienky splnenia predpísaných kritérií. Starosta navrhol vykonať úpravu a spevnenie plôch pri OÚ.

12. **Oboznamenie o sponzorskom dare spoločnosti ELBA a.s. Kremnica** . Starosta obce informoval, že príspevok bude použitý na vybudovanie ihriska.

13**. Oboznámenie o otvorení projektov Ihrisko a Zberné miesto**. Poslanci na schôdzkach sú informovaní o postupe prác na ihrisku v obci. Starosta vyslovil poďakovanie občanom, ktorí prispeli mechanizačnými prostriedkami, alebo vlastnou prácou na úprave ihriska( výrub stromov, ich zoštiepkovanie, úprava plochy ihriska, odvodnenie okraju plochy ihriska, zameranie ihriska, oplotenie a ďalšie práce).

14**. R ô z n e**

-B.Novotný sa informoval o zámere Ing.Setnického (prístupová cesta ku včelstvu)

-pripomienka že u p.Kubiša sa v noci svieti – používa vlastný zdroj svetla

-M.Bobek sa zaujímal o vybavení žiadosti A.Kubašiaka na odkúpenie pozemku

-starosta obce žiadal o predsedníčky kultúrnej komisie informáciu o zabezpečení akcie Medzinárodný deň detí. Zatiaľ sa akcia organizačne nepripravuje.

-starosta informoval o zámere výstavby obecného vodovodu. Poslanci upozornili, že starší občania asi nebudú mať dostatok peňazí na to, aby využívali obecný vodovod.

-starosta navrhol, aby sa vykonala výmena zastaralého krovinorezu za nový typ napr. MS 400-4U v terajšej cene 560€. Doporučené bolo zároveň dokúpiť príslušenstvo a náhradné súčiastky (silon) a súhlasili s celkovou výškou ceny do 800€.

15.**Prijatie uznesení:**

**Uznesenie 12/2019**

Obecné zastupiteľstvo v Lúčkach **berie na vedomie** správu hlavného kontrolóra o hospodárení Obce Lúčky za I. štvrťrok 2019

Hlasovanie: za 4 poslanci, proti: 0 , zdržal sa hlasovania: 0

Termín plnenia: trvale

Zodpovední: starosta obce a ekonóm obecného úradu

**Uznesenie 13/2019**

Obecné zastupiteľstvo v Lúčkach **s ú h l a s í** s realizáciou drobnej stavby – „Oplotenie pozemku“ pri dome č.s. 47 pre vlastníka pozemku PhDr. František Bartoš po dodaní stanoviska vlastníka susedného pozemku.

Hlasovanie: za 4 poslanci, proti: 0 , zdržal sa hlasovania: 0

Termín plnenia: trvale

Zodpovední: starosta obce a ekonóm obecného úradu

**Uznesenie 14/2019**

Obecné zastupiteľstvo v Lúčkach **n e s ú h l a s í** s uhradením nákladov na zakúpený inventár do kuchynky obecného úradu, ktorý prevyšuje sumu 166,- eur, ktorá tvorí v súčasnom období limit pre nákup nehmotného majetku.

Hlasovanie: za 3 poslanci, proti: 1 , zdržal sa hlasovania: 0

Termín plnenia: 30.6.2019

Zodpovední: starosta obce a ekonóm obecného úradu

**Uznesenie 15/2019**

Obecné zastupiteľstvo v Lúčkach **s ú h l a s í** so zakúpením krovinorezu,  príslušenstva a náhradného silonu v celkovej výške do 800 €.

Hlasovanie: za 4 poslanci, proti: 0 , zdržal sa hlasovania: 0

Termín plnenia: 30.6.2019

Zodpovední: starosta obce a ekonóm obecného úradu

Overovatelia zápisnie

Miroslav Bobek ........................................ Vladimír Závadský

Maroš Kantor …………………………… starosta obce